योगी सरकार में राज्य मंत्री चौधरी उदयभान सिंह कोरोना संक्रमित
राज्य मंत्री चौधरी उदयभान सिंह कोविड-19 से संक्रमित पाए गए हैं। उन्हें संजय गांधी आयुर्विज्ञान संस्थान लखनऊ में बुधवार शाम को भर्ती कराया गया।
लखनऊ. यूपी की योगी सरकार में राज्य मंत्री चौधरी उदयभान सिंह कोविड-19 से संक्रमित पाए गए हैं। उन्हें संजय गांधी आयुर्विज्ञान संस्थान लखनऊ में बुधवार शाम को भर्ती कराया गया। इस बात की जानकारी एसजीपीजीआई के निदेशक प्रो.आर के धीमान ने दी। इससे पहले मंगलवार को योगी सरकार में राज्यमंत्री और गाजियाबाद के विधायक अतुल गर्ग कोरोना संक्रमित पाए गए थे।अस्पताल में भर्ती हैं अतुल गर्गमंगलवार को राज्य मंत्री अतुल गर्ग के कोरोना वायरस से संक्रमित होने की पुष्टि हुई है। मंत्री ने खुद ट्वीट कर इसकी जानकारी दी है। उन्होंने कहा कि 15 अगस्त को उनका आरटीपीसीआर टेस्ट हुआ था जिसकी रिपोर्ट नेगेटिव आई थी, लेकिन सोमवार रात नौ बजे रैपिड एंटीजन टेस्ट में उनके संक्रमित होने की पुष्टि हुई।गाजियाबाद से विधायक 63 वर्षीय गर्ग ने आग्रह किया है कि जो लोग 16 से 18 अगस्त के बीच उनके संपर्क में आए हैं वे सभी एहतियात के तौर पर अपना-अपना जांच कराएं। गर्ग को गाजियाबाद के कौशांबी स्थित यशोदा सुपर स्पेशलिटी हॉस्पिटल में भर्ती कराया गया है जहां उनकी हालत स्थिर बताई जाती है।अस्पताल के एक अधिकारी ने 'पीटीआई-भाषा' को बताया, "राज्य मंत्री को मंगलवार को अस्पताल में भर्ती कराया गया। शुरुआती जांच के बाद उनकी हालत स्थिर है। डॉक्टरों की एक टीम उनके स्वास्थ्य की निगरानी कर रही है। गर्ग मधुमेह और उच्च रक्तचाप के भी मरीज हैं।" गर्ग के निजी सचिव ललित कुमार दिवाकर का कहना है कि राज्यमंत्री ठीक हैं, उनमें संक्रमण के गंभीर लक्षण नहीं हैं, और वह सिर्फ एहतियात के तौर पर अस्पताल में भर्ती हैं।